Lokasi Kajian

Kajian ini telah dijalankan di seluruh kawasan negeri johor. Johor adalah salah satu negeri di Malaysia yang terletak di selatan Semenanjung Malaysia. Ibu negeri Johor adalah Johor Bahru iaitu sebuah bandar raya di selatan negeri ini. Antara bandar-bandar utamanya ialah Batu Pahat, Muar dan Kluang. Keluasan negeri Johor adalah lebih kurang 20 ribu kilometer persegi. Negeri Johor ini juga merupakan negeri kelima terbesar dalam Malaysia. Tujuan lokasi untuk menjalankan kajian tentang kadar kemiskinan dalam kalangan ibu tunggal adalah kerana mengikut statistik, terdapat jumlah ibu tunggal yang besar di Johor. Banyak maklumat yang dapat dikumpul untuk dianalisis apabila memilih lokasi tersebut untuk menjalankan kajian.

Rasional Kajian

Kajian ini dijalankan dengan tujuan untuk mengkaji mengenai kadar kemiskinan dalam kalangan ibu tunggal di Johor yang semakin meningkat jumlahnya. Tajuk kajian ini dipilih adalah kerana masih ramai rakyat Malaysia yang tidak sedar bahawa terdapat sejumlah yang besar rakyat yang masih kais pagi makan pagi, kais petang makan petang. Hal ini kerana segelintir daripada mereka dikaburi oleh kesenangan. Tujuan kajian ini dijalankan adalah untuk memupuk rasa cakna dalam diri terhadap kemiskinan yang diaalami oleh ibu tunggal yang semakin merunsingkan. Kejadian ini bukan sahaja dirasai oleh ibu tunggal di Johor tetapi di seluruh Malaysia. Perkara ini akan mengakibatkan sistem sosial dan sistem pendidikan dalam kerana yang terlibat akan terjejas. Selain itu, Kajian ini juga dijalankan dengan tujuan untuk memupuk sifat empati dalam diri rakyat Malaysia terhadap mereka yang berada dalam kesusahan.